Ota Nalezinek

Den Ota Nalezinek, gebuer de 4. Mee 1930 zu Lomnice nad Popelcou an der deemoleger Tschechoslowakei, a gestuerwen de 16. Januar 2022"Ota Nalezinek gestorben." wort.lu, 16.01.2022., war en tschechesch-lëtzebuergesche Moler, Graphiker, Textilkënschtler a Restaurator.

Den Ota Nalezinek huet op der Pedagogescher Fakultéit vun der Karls-Universitéit vu Prag studéiert.

1969 ass hien, nom Amarsch vun den Truppe vum Warschauer Pakt an der Tschechoslowakei, op Lëtzebuerg emigréiert, an huet 1977 d'Lëtzebuerger Nationalitéit ugeholl.

Zu sengem Wierk zielen ë. a. Mosaicker, Keramiken, Serigraphien, Buchillustratiounen, Wäinetiketten an Entwërf fir Timberen.

1976 huet hien de Prix Grand-Duc Adolphe kritt.

 Kuckt och 
 Lëscht vu lëtzebuergesche Konschtschafenden

 Um Spaweck 
 Websäit otanalezinek.com

Kategorie:Lëtzebuergesch Moler
Kategorie:Restaurateuren
Kategorie:Prix Grand-Duc Adolphe
Kategorie:Gebuer 1930
Kategorie:Gestuerwen 2022